
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 105 


2 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ειδικωτέρων αρμοδιοτήτων Τμημά¬ 
των Γραφείων της Προεδρίας της Δημοκρατίας ... 1 

Καθορισμός των τυπικών και ουσιαστικών προσόντων 
του προσωπικού που μετακινείται ή αποσπάται, 
σύμφωνα με το άρθρο 7 παρ. 2 ατού Ν. 2860/2000, 

στην Αρχή Πληρωμής κατά κατηγορία. 2 

Τύπος και περιοχόμενο της οριστικής δήλωσης φόρου 
εισοδήματος μισθωτών υπηρεσιών. 3 


ΑΠΟΦΑΣΕΙ Σ 

Αριθ. Φ. 1601/188 (1) 

Καθορισμός των ειδικωτέρων αρμοδιοτήτων Τμημάτων 
Γραφείων της Προεδρίας της Δημοκρατίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 2, 3 και της περίπτωσης α 
τηςπαραγρ.1 του άρθρου 20 του Π.Δ. 351/91 «Τροποποί¬ 
ηση, συμπλήρωση και κωδικοποίηση σε ενιαίο κείμενο 
των διατάξεων που ισχύουν για τη σύσταση, οργάνωση 
και λειτουργία των Υπηρεσιών της Προεδρίας της Δημο¬ 
κρατίας» (ΦΕΚ 121/91Α). 

β. Την ανάγκη προσαρμογής των ειδικωτέρων αρμοδιο¬ 
τήτων των Τ μημάτων καθενός από τα Γ ραφεία της Προε¬ 
δρίας της Δημοκρατίας, στις μεταβολές της νομοθεσίας 
που έχουν ήδη επέλθει. 

γ. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε τις ειδικότερες αρμοδιότητες των Τμημά- 
τωντων Γραφείωντου άρθρου 2του Π.Δ. 351/91 της Προ¬ 
εδρίας της Δημοκρατίας ως κατωτέρω: 

1. Ιδιαίτερο Γραφείο του Προέδρου της Δημοκρατίας, 
(α) Τμήμα Τύπου 

Στην αρμοδιότητα του Τμήματος Τύπου ανήκουν: 

(1) Η παρακολούθηση του ημεδαπού και αλλοδαπού 
ημερησίου και περιοδικού Τύπου σε θέματα αφορώντα 
στον Πρόεδρο της Δημοκρατίας και τις Υπηρεσίες της 


Προεδρίας και η μέριμνα για τη σύνταξη απαντήσεων για 
συναφή σχόλια ή άλλα δημοσιεύματα. 

(2) Η έκδοση και διοχέτευση στα μέσα ενημέρωσης και 
δημοσιότητας ανακοινώσεων για διάφορες εκδηλώσεις, 
όπως ακροάσεις, δημόσιες εμφανίσεις και μετακινήσεις 
του Προέδρου της Δημοκρατίας, η ενημέρωσή τους για 
τα προγράμματα των εκδηλώσεων αυτών και η,σε συνερ¬ 
γασία με τα λοιπά Γ ραφεία της Προεδρίας της Δημοκρα¬ 
τίας, αντιμετώπιση συναφών θεμάτων. 

(3) Η ευθύνη για την έκδοση δελτίων τύπου και η επιμέ¬ 
λεια ειδικών εντύπων. 

(4) Η μέριμνα για την προμήθεια των αναγκαίων στην 
υπηρεσία εντύπων (εφημερίδων και περιοδικών) ελληνι¬ 
κών και ξένων. 

(5) Η τήρηση αρχείου Τύπου για θέματα αφορώντα στην 
Υπηρεσία γενικά, καθώς και αρχείου εφημερίδων, περιο¬ 
δικών και φωτογραφιών, (β) Τμήμα Δημοσίων Σχέσεων. 

Στην αρμοδιότητα του Τμήματος των Δημοσίων Σχέ¬ 
σεων ανήκουν: 

(1) Ο χειρισμός της προς τον Πρόεδρο της Δημοκρα¬ 
τίας απευθυνόμενης προσωπικής και επίσημης αλληλο¬ 
γραφίας. Εάν η αλληλογραφία αύτη αφορά σε Αρχηγούς 
Ξένων Κρατών, στο εδώ Διπλωματικό Σώμα, σε Επίση¬ 
μους ξένους, σε Διεθνείς Οργανώσεις, σε ομογενείς του 
εξωτερικού, καθώς και σε Ελληνικά ιδρύματα ή οργανώ¬ 
σεις του εξωτερικού, ο χειρισμός αυτής ανήκει στο Διπλω¬ 
ματικό Γραφείο.. 

(2) Η εξυπηρέτηση του Προέδρου της Δημοκρατίας σε 
όλα τα προσωπικά του θέματα. 

(3) Η μελέτη, εισήγηση και η, σε συνεργασία με τα λοι¬ 
πά Γ ραφεία της Προεδρίας της Δημοκρατίας αντιμετώπι¬ 
ση θεμάτων αναφερομένων στις προσωπικές επαφές, 
ακροάσεις, δημόσιες εμφανίσεις και μετακινήσεις του 
Προέδρου της Δημοκρατίας στο Εσωτερικό της Χώρας. 

(4) Η ευθύνη του προγραμματισμού και η οργάνωση κά¬ 
θε είδους εκδηλώσεων, όπως εορτών, δεξιώσεων και γευ¬ 
μάτων και η αντιμετώπιση παρόμοιων θεμάτων που προ¬ 
κύπτουν σε συνεργασία με τα λοιπά Γ ραφεία της Προε¬ 
δρίας της Δημοκρατίας 

Εάν οι ανωτέρω εκδηλώσεις αφορούν σε επισκέψεις 
Αρχηγών Ξένων Κρατών, στο εδώ Διπλωματικό Σώμα, σε 
επισήμους ξένους, σε Διεθνείς Οργανώσεις σε ομογενείς 
του εξωτερικού, καθώς και Ελληνικά Ιδρύματα ή Οργα¬ 
νώσεις του εξωτερικού, ο προγραμματισμός και η οργά- 

νωση των ανωτέρω εκδηλώσεων καθώς και η σε συνερ¬ 
γασία με τα λοιπά αρμόδια Γραφεία της Προεδρίας αντι¬ 
μετώπιση παρομοίων θεμάτων ανήκει στο Διπλωματικό 
Γ ραφείο. 

(5) Η τήρηση και ενημέρωση αρχείου δημοσίων σχέσε¬ 
ων. 

2. Γ ραφείο Διοικητικών Υποθέσεων 

(α) Τμήμα Προσωπικού και Γραμματείας 

Στην αρμοδιότητα του Τμήματος Προσωπικού και 
Γ ραμματείας ανήκουν: 

(1) Η ρύθμιση κάθε θέματος που αφορά στον διορισμό, 
απόσπαση, τοποθέτηση, πρόσληψη επί συμβάσει εργα¬ 
σίας ιδιωτικού δικαίου, απόλυση, άρση απόσπασης, κα¬ 
ταγγελία σύμβασης εργασίας, κίνηση εκτός έδρας για 
εκτέλεση υπηρεσίας, και γενικά κάθε θέμα, που αναφέ- 
ρεται στην υπηρεσιακή κατάσταση ή τις αποδοχές του κά¬ 
θε κατηγορίας και σχέσης προσωπικού, καθώς και η έκ¬ 
δοση των σχετικών πράξεων και αποφάσεων. 

(2) Η τήρηση των κατά νόμον στοιχείων και ατομικών 
φακέλλωντου κάθε κατηγορίας και σχέσης προσωπικού. 

(3) Η μέριμνα συγκρότησης και λειτουργίας των Υπηρε¬ 
σιακών και Πειθαρχικών Συμβουλίων, η γραμματειακή 
εξυπηρέτηση αυτών, καθώς και η υλοποίηση των αποφά- 
σεών τους. 

(4) Η μέριμνα της παραλαβής απλής και διαβαθμισμέ¬ 
νης αλληλογραφίας και διακίνησης της εντός των υπηρε¬ 
σιών της Προεδρίας της Δημοκρατίας, με εξαίρεση την 
προσωπική και επίσημη αλληλογραφία του Προέδρου, η 
καταχώρηση αυτής στο πρωτόκολλο εισερχομένων, η δα¬ 
κτυλογράφηση, η παραβολή και θεώρηση των προς απο¬ 
στολήν εγγράφων, η διεκπεραίωση αυτών, καθώς και η 
τήρηση των αναγκαίων βιβλίων, σχεδίων και αρχείου. 

(5) Η χρησιμοποίηση και γενικά η λειτουργία του φωτο¬ 
τυπικού μηχανήματος και των πολυγράφων. 

(β) Τμήμα Διοικητικής Μέριμνας 

Στην αρμοδιότητα του Τμήματος Διοικητικής Μέριμνας 
ανήκουν: 

(1) Η οργάνωση και εποπτεία συνεργείου επισκευής και 
συντήρησης των ηλεκτρομηχανολογικών, κτιριακών και 
λοιπών εγκαταστάσεωντηςΠροεδρίαςτης Δημοκρατίας. 

(2) Η οργάνωση και εποπτεία συνεργείου καθαριότητας 
των εσωτερικών και εξωτερικών χώρων των κτιρίων της 
Προεδρίας της Δημοκρατίας. 

(3) Η συντήρηση υλικού, επίπλων και σκευών. 

(4) Η μέριμνα συντήρησης και βελτίωσης των κήπων. 

(5) Η μέριμνα της προετοιμασίας και η εκτέλεση των 
προγραμματισθέντων επίσημων γευμάτων και δεξιώσεων 
και κάθε είδους παρομοίων εκδηλώσεων. Οι σχετικές λε¬ 
πτομέρειες καθορίζονται κατά περίπτωση σε συνεργασία 
με το Ιδιαίτερο Γ ραφείο του Προέδρου ή το Διπλωματικό 
Γ ραφείο, ανάλογα με την αρμοδιότητα καθενός από αυτά. 

(γ) Τμήμα Μεταφορικών Μέσων 

Στην αρμοδιότητα του Τμήματος Μεταφορικών Μέσων 
ανήκουν: 

(1) Η μέριμνα για την αντιμετώπιση των αναγκών της 
Προεδρίας της Δημοκρατίας σε μεταφορικά μέσα, καύσι¬ 
μα και παρόμοια υλικά, καθώς και η σε συνεργασία με το 
Γ ραφείο Οικονομικών Υποθέσεων ρύθμιση κάθε θέματος, 
που αφορά στον εφοδιασμό και την διαχείριση αυτών. 

(2) Η οργάνωση και εποπτεία συνεργείου επισκευής και 
συντήρησης των οχημάτων. 

(3) Η κατανομή εργασίας των οδηγών αυτοκινήτων και 
τεχνιτών του συνεργείου. 


(4) Η διάθεση των απαραίτητων μεταφορικών μέσων για 
τις ανάγκες της Προεδρίας της Δημοκρατίας και ο έλεγ¬ 
χος κίνησης αυτών. 

3. Γ ραφείο Οικονομικών Υποθέσεων (α) Τμήμα Χρημα¬ 
τικής Διαχείρισης 

Στην αρμοδιότητα του Τμήματος Χρηματικής Διαχείρι¬ 
σης ανήκουν: 

(1) Η μέριμνα για την κατάρτιση και παρακολούθηση 
εκτέλεσης του Προϋπολογισμού της Προεδρίας της Δη¬ 
μοκρατίας. 

(2) Η σύνταξη εγγράφων και αποφάσεων εκτέλεσης 
προμηθειών και εργασιών, η μέριμνα για την σύναψη συμ¬ 
βάσεων, δημοσίευση διακηρύξεων και άλλων παρομοίων 
εγγράφων. 

(3) Η διαχείριση του χρηματικού, η εκκαθάριση και πλη¬ 
ρωμή των αποδοχών και αποζημιώσεωντου κάθε κατηγο¬ 
ρίας προσωπικού της Προεδρίας της Δημοκρατίας και γε¬ 
νικά η ανάληψη υποχρεώσεων ως προς τον Προϋπολογι¬ 
σμό και η εκκαθάριση και πληρωμή των πάσης φύσεως 
δαπανών. 

(β) Τμήμα Προμηθειών και Διαχείρισης Υλικού. 

Στην αρμοδιότητα του Τμήματος Προμηθειών και Δια¬ 
χείρισης Υλικού ανήκουν: 

(1) Η διενέργεια προμηθειών κάθε είδους υλικών, ανα¬ 
γκαίων για την εύρυθμη λειτουργία της Προεδρίας της 
Δημοκρατίας, δηλαδή εφόδια, έπιπλα και σκεύη, γραφική 
ύλη και λοιπά μέσα, καθώς και η διαχείριση αυτών. 

(2) Η μέριμνα για την παρακολούθηση και φύλαξη του 
κάθε είδους αναλώσιμου και μη υλικού της Προεδρίας 
της Δημοκρατίας, καθώς και η τήρηση των αναγκαίων δια¬ 
χειριστικών βιβλίων και στοιχείων. 

Η αριθμ. Φ.1601/899/23.2.1977 σχετική απόφασή μας 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,22 Ιανουάριου 2001 

Ο Γ ενικός Γ ραμματέας 
ΚΩΣΤΗΣI. ΑΙΛΙΑΝΟΣ 

□ 

Αριθ. 666 ΚΠΣΓ309 (2) 

Καθορισμός των τυπικών και ουσιαστικών προσόντωντου 
προσωπικού που μετακινείται ή αποσπάται, σύμφωνα 
με το άρθρο 7 παρ. 2α του Ν. 2860/2000, στην Αρχή 
Πληρωμής κατά κατηγορία. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το ν. 2860/2000 (ΦΕΚ 251 /τ.Α'/14.11.2000) και ειδικό¬ 
τερα τα άρθρα 10 και 7. 

2. Το άρθρο 29 Ατού ν. 1558/85 "Κυβέρνηση και Κυβερ¬ 
νητικά Οργανα" (ΦΕΚ 137/Α') όπως συμπληρώθηκε με το 
άρθρο 27 του ν.2081/92 (ΦΕΚ 154/Α') και τροποποιήθηκε 
με το άρθρο 1 παρ.2α του ν.2469/97 (ΦΕΚ38/Α'). 

3. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. ΔΙΟΕ/318/16326/- 
19.04.2000 "Καθορισμός αρμοδιοτήτων των Υφυπουρ¬ 
γών Εθνικής Οικονομίας" (ΦΕΚ 566/Β/20.04.2000). 

4. Την κοινή απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης και Εθνικής Οικονο¬ 
μίας και Οικονομικών με αριθμ.41637/ΔΙΟΕ 762/8.12.2000 
Σύσταση Ειδικής Υπηρεσίας με τίτλο "Αρχή Πληρωμής". 

5. Την πρόταση του Γενικού Γραμματέα Επενδύσεων 
και Ανάπτυξης για τα τυπικά και ουσιαστικά προσόντα του 
προσωπικού σύμφωνα με το άρθρο 7 παρ. 2 α του ν. 
2860/2000. 

6. Το γεγονός ότι από την απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Τον καθορισμό των τυπικών και ουσιαστικών προσό- 
ντωντου προσωπικού που μετακινείται ή αποσπάται, σύμ¬ 
φωνα με το άρθρο 7 παρ.2 α του ν.2860/2000, στην Αρχή 
Πληρωμής κατά κατηγορία όπως περιγράφεται στα πα¬ 
ρακάτω άρθρα. 

Άρθρο 1 

Τυπικά, ουσιαστικά και πρόσθετα προσόντα 
για τη θέση προϊσταμένου 

Για την θέση του προϊσταμένου της Αρχής Πληρωμής 
απαιτούνται τα κατωτέρω τυπικά και ουσιαστικά προσό¬ 
ντα: 

1. Τ υπικά προσόντα: 

α) πτυχίο ή δίπλωμα Α.Ε.Ι. της ημεδαπής ή ισότιμου δι¬ 
πλώματος ιδρύματος της αλλοδαπής, οικονομικής κα¬ 
τεύθυνσης. 

β) επαγγελματική εμπειρία: 

ί) οκταετής για τους κατόχους διδακτορικού διπλώμα¬ 
τος της ημεδαπής ή ισότιμου της αλλοδαπής. 

ϋ) δεκαετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπουδών 
της αλλοδαπής, ετήσιας τουλάχιστον φοίτησης και τους 
αποφοίτους της Εθνικής Σχολής Δημόσιας Διοίκησης 
ϋί) δωδεκαετής για τους κατόχους πτυχίου ή διπλώμα¬ 
τος της ημεδαπής ή ισότιμου ιδρύματος της αλλοδαπής. 

γ) Τετραετής άσκηση αρμοδιοτήτων διοίκησης και 
ιδίως άσκηση αρμοδιοτήτων προϊσταμένου σε οποιοδή- 
ποτε επίπεδο. 

2. Ουσιαστικά προσόντα: 

α) διοικητική και οργανωτική ικανότητα, 
β) γνώση των διαδικασιών χρηματοδότησης, εφαρμο¬ 
γής και εκτέλεσης έργωντου δημόσιου ή ιδιωτικού τομέα. 

γ) εμπειρία στην διαχείριση, εκτέλεση, οικονομική πα¬ 
ρακολούθηση και έλεγχο προγραμμάτων που χρηματοδο¬ 
τούνται από τα διαρθρωτικά ταμεία ή το Ταμείο Συνοχής 
δ) ικανότητα προσαρμογής και επικοινωνίας, 
ε) ικανότητα ανάληψης πρωτοβουλιών και ευθυνών, 
στ) γνώση μιας ξένης κοινοτικής γλώσσας κατά προτί¬ 
μηση της αγγλικής ή γαλλικής γλώσσας. 

ζ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) μεταπτυχιακές σπουδές κατά προτίμηση σε συναφές 
με το αντικείμενο της Αρχής Πληρωμής πεδίο, 
β) γνώση δεύτερης ξένης κοινοτικής γλώσσας. 

Άρθρο 2 

Τ υπικά, ουσιαστικά και πρόσθετα προσόντα 
για το προσωπικό της κατηγορίας Πανεπιστημιακής 
Εκπαίδευσης (Π.Ε.) 

Γ ια το προσωπικό της κατηγορίας Π.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) πτυχίο ή δίπλωμα Α.Ε.Ι. της ημεδαπής ή ισότιμου 
ιδρύματος της αλλοδαπής. 

β) τετραετής τουλάχιστον επαγγελματική εμπειρία ή 


διετής για όσους είναι κάτοχοι διδακτορικού διπλώματος 
της ημεδαπής ή ισότιμου της αλλοδαπής ή μεταπτυχια¬ 
κού τίτλου της ημεδαπής ή αναγνωρισμένου όμοιου τίτ¬ 
λου σπουδών της αλλοδαπής, ετήσιας τουλάχιστον φοί¬ 
τησης ή είναι απόφοιτοι της Εθνικής Σχολής Δημόσιας Δι¬ 
οίκησης. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
ή/και εκτέλεσης έργωντου δημόσιου ή ιδιωτικού τομέα, 
β) εμπειρία στην διαχείριση ή παρακολούθηση ή έλεγχο 
κοινοτικών προγραμμάτων, 
γ) ικανότητα επικοινωνίας και συνεργασίας, 
δ) ικανότητα ανάληψης πρωτοβουλιών και ευθυνών, 
ε) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής γλώσσας. 

στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) κατά προτίμηση πτυχίο ή δίπλωμα Α.Ε.Ι., οικονομο¬ 
λόγου, μηχανικού,νομικού ή γεωπόνου. 

β) μεταπτυχιακές σπουδές κατά προτίμηση σε συναφές 
με το αντικείμενο της Αρχής Πληρωμής πεδίο, 
γ) γνώση δεύτερης ξένης κοινοτικής γλώσσας, 

Άρθρο 3 

Τ υπικά, ουσιαστικά και πρόσθετα προσόντα 
για το προσωπικό της κατηγορίας Τεχνολογικής 
Εκπαίδευσης (Τ.Ε.) 

Γ ια το προσωπικό της κατηγορίας Τ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) πτυχίο ή δίπλωμα Τ.Ε.Ι. της ημεδαπής ή ισότιμου 
ιδρύματος της αλλοδαπής 
β) διετής τουλάχιστον επαγγελματική εμπειρία. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
και εκτέλεσης έργωντου δημόσιου ή ιδιωτικού τομέα, 
β) ικανότητα επικοινωνίας και συνεργασίας, 
γ) ικανότητα ανάληψης πρωτοβουλιών και ευθυνών, 
δ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) κατά προτίμηση πτυχίο ή δίπλωμα Τ.Ε.Ι. της ημεδα¬ 
πής ή ισότιμου ιδρύματος της αλλοδαπής διοίκησης επι¬ 
χειρήσεων ή πληροφορικής ή λογιστικής Τ.Ε.Ι. ή βιβλιο¬ 
θηκονομίας ή το ομώνυμο ή αντίστοιχης ειδικότητας πτυ¬ 
χίο ή δίπλωμα ισότιμων σχολών της ημεδαπής ή 
αλλοδαπής ή πτυχίο ή δίπλωμα της Σχολής Στατιστικής, 
που λειτούργησε υπό την εποπτεία της πρώην Ανωτάτης 
Βιομηχανικής Σχολής του Πειραιά. 

β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε οικονομική διαχείριση κοινοτικών προγραμ¬ 
μάτων, 

δ) γνώσεις λογιστικής ή /και διοικητικής υποστήριξης. 

Άρθρο 4 

Τυπικά, ουσιαστικά και πρόσθετα προσόντα 
για το προσωπικό της κατηγορίας Δευτεροβάθμιας 
Εκπαίδευσης (Δ.Ε.) 

Γ ια το προσωπικό της κατηγορίας Δ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά προσόντα: 

α) απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου χωρίς ειδικότητα ή τεχνι¬ 
κού ή επαγγελματικού λυκείου χωρίς ειδικότητα ή εξατά¬ 
ξιου γυμνασίου ή τμήματος υπαλλήλων γραφείου (διοίκη¬ 
σης) ή τμήματος υπαλλήλων λογιστηρίου τεχνικού ή 
επαγγελματικού λυκείου ή τεχνικού-επαγγελματικού λυ¬ 
κείου ή κλάδου διοικητικών υπηρεσιών-γραμματέων ή 
κλάδου οικονομίας ενιαίου πολυκλαδικού λυκείου. 

β) διετής επαγγελματική εμπειρία σε θέση γραμματέως 
ή σε χειρισμό εφαρμογών πληροφορικής. 

2. Ουσιαστικά προσόντα: 

α) ικανότητα επικοινωνίας και συνεργασίας, 
β) ικανότητα οργάνωσης γραφείου, 
γ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙηίθΓΠθΙ. 

3. Συνεκτιμώνται ως πρόσθετα προσόντα: 

α) πτυχίο Ινστιτούτου Επαγγελματικής Κατάρτισης ή 
αντίστοιχου διπλώματος από κέντρα ελευθέρων σπου¬ 
δών ή ισότιμου διπλώματος της αλλοδαπής, 
β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε διαχείριση κοινοτικών προγραμμάτων, 
δ) γνώσεις λογιστικής ή /και διοικητικής υποστήριξης. 

Άρθρο 5 

Τυπικά, ουσιαστικά και πρόσθετα προσόντα για το 
προσωπικό της κατηγορίας Υποχρεωτικής Εκπαίδευσης 
στην Αρχή Πληρωμής 

Για το προσωπικό της κατηγορίας Υ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά και ουσιαστικά προσόντα: 

α) απολυτήριος τίτλος γυμνασίου ή ισότιμος της αλλο¬ 
δαπής 

β) ικανότητα συνεργασίας, 

2. Συνεκτιμώνται ως πρόσθετα προσόντα: 

α) τίτλος αποφοίτησης από τις μέσες επαγγελματικές 
σχολές ή αντίστοιχου τίτλου της αλλοδαπής, 
β) στοιχειώδης γνώση μιας ξένης κοινοτικής γλώσσας 
κατά προτίμηση της αγγλικής ή γαλλικής, 

Άρθρο 6 
Δικαιολογητικά 

1. Ως διδακτορικό δίπλωμα και ως μεταπτυχιακός τίτ¬ 
λος σπουδών νοούνται εκείνα που χορηγούνται με αντί¬ 
στοιχο ιδιαίτερο τίτλο μετά τη λήψη του πτυχίου ή διπλώ¬ 
ματος Α.Ε.Ι. ή Τ.Ε.Ι. ή ισότιμο, αντίστοιχης ειδικότητας, 
σχολών της αλλοδαπής. Για τα μεταπτυχιακά και διδα¬ 
κτορικά διπλώματα εκπαιδευτικών ιδρυμάτων εξωτερι¬ 
κού απαιτείται βεβαίωση ισοτιμίας. 

2. Ο χρόνος εμπειρίας αποδεικνύεται με βεβαίωση αρ¬ 
μόδιας ελληνικής ή αλλοδαπής δημόσιας υπηρεσίας ή νο¬ 
μικού προσώπου του άρθρου 2 παρ.1 του ν.2000/1991 
από την οποία προκύπτει το είδος της συγκεκριμένης ερ¬ 
γασίας που παρασχέθηκε και η χρονική διάρκεια της πα¬ 
ροχής της, ή του οικείου ασφαλιστικού φορέα, ή του ερ¬ 
γοδότη στην περίπτωση που δεν προκύπτει το είδος της 
παρασχεθείσας εργασίας συνοδευόμενη από υπεύθυνη 
δήλωση του υποψηφίου κατά το άρθρο 8 του Ν. 
1599/1986. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 

□ 

Αριθ. 1005177/92/ΑΟΟ 12/ΠΟΛ. 1014 (3) 

Τύπος και περιοχόμενο της οριστικής δήλωσης φόρου 
εισοδήματος μισθωτών υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 3 του άρθρου 59 του 
ν. 2238/1994 (ΦΕΚ151 Α'). 

2. Τις διατάξεις της παραγράφου 18 του άρθρου 5 του 
ν. 2753/1999 (ΦΕΚ249Α'). 

3. Την 1039386/441 /Α0006/21.4.2000 (ΦΕΚ571 Β') κοι¬ 
νή απόφαση του Πρωθυπουργού και του Υπουργού Οικο¬ 
νομικών με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

4. Ότι από την απόφαση αυτή δεν προκαλείται δαπάνη 
σε βάροςτου κρατικού προϋπολογισμού, αποφασίζουμε: 

1. Ορίζουμε τον τύπο και το περιεχόμενο του εντύπου 
της οριστικής δήλωσης με τα ποσά φόρου εισοδήματος, 
τελών χαρτοσήμου και εισφοράς Ο.Γ.Α., που παρακρατή¬ 
θηκαν από εισοδήματα μισθωτών υπηρεσιών, όπως το 
έντυπο αυτό έχει στο σχετικό υπόδειγμα, το οποίο επισυ¬ 
νάπτεται ως παράρτημα της παρούσας. 

2. Η υπόψη δήλωση υποβάλλεται στην αρμόδια Δημό¬ 
σια Οικονομική Υπηρεσία σε δύο (2) αντίτυπα, από τα 
οποία το ένα παραμένει σε αυτήν και το άλλο αποστέλλε- 
ται στη Γενική Γραμματεία Πληροφορικών Συστημάτων, 
συνοδευόμενο κατά περίπτωση, είτε από το δεύτερο αντί¬ 
τυπο των εκδοθεισών βεβαιώσεων αποδοχών ή συντάξε¬ 
ων είτε από μαγνητικά μέσα τα οποία περιέχουν το σύνο¬ 
λο των στοιχείων που προβλέπονται να περιλαμβάνονται 
στις εκδιδόμενες βεβαιώσεις αποδοχών ή συντάξεων. 

3. Φυσικά ή νομικά πρόσωπα που κατέβαλαν μισθούς, 
ημερομίσθια, τακτικές ή πρόσθετες ή άλλες αμοιβές, για 
εξαρτημένη εργασία ή συντάξεις σε δικαιούχους για πάνω 
από τα 29 πρόσωπα, οφείλουν να συμπληρώνουν κατα¬ 
στάσεις, οι οποίες πρέπει να περιέχουν απαραιτήτως τα 
στοιχεία που αναγράφονται στη δεύτερη σελίδα του εντύ¬ 
που της υπόψη δήλωσης και να επισυνάπτονται σε αυτό. 

4. Φυσικά ή νομικά πρόσωπα που κατέβαλαν μισθούς, 
ημερομίσθια, τακτικές ή πρόσθετες ή άλλες αμοιβές, για 
εξαρτημένη εργασία ή συντάξεις σε δικαιούχους, μπο¬ 
ρούν να χρησιμοποιούν, αντί για το προσχεδιασμένο 
έντυπο (Φ.01.015) της παραγράφου 1 της παρούσας, 
έντυπα μηχανογραφικώς σχεδιασμένα, εφόσον αυτά πε¬ 
ριέχουν όλα τα στοιχεία που αναγράφονται στην πρώτη 
και στις επόμενες σελίδες του εγκεκριμένου εντύπου της 
οριστικής δήλωσης φόρου εισοδήματος μισθωτών υπη¬ 
ρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 

ΑΝΑΛΥΤΙΚΟΣ ΠΙΝΑΚΑΣ ΜΕ ΤΑ ΣΤΟΙΧΕΙΑ ΤΩΝ ΔΙΚΑΙΟΥΧΩΝ ΚΑΙ 1 

ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΎΠΟΥ 

1. Η δήλωση αυτή υποβάλλεται από όσους έχουν υποχρέωση να παρακρατούν φόρο, σύμφωνα με τις διατάξεις των 
περιπτώσεων α’-ε' της παραγράφου 1 του άρθρου 57 του ν, 2238/1994. Επιδίδεται μέσα στο μήνα Μάρτιο κάθε έτους , 
στον προϊστάμενο της δημόσιας οικονομικής υπηρεσίας στην περιφέρεια της οποίας καταβλήθηκαν οι αμοιβές στους 
δικαιούχους και περιλάμβανε ι το ονοματεπώνυμο και τη διεύθυνση κατοικίας κάθε δικαιούχου, τον αριθμό φορολογικού 
μητρώου του, το ποσό των αμοιβών, το φόρο που οφείλεται για αυτές, για κάθε μισθωτό ή ημερομίσθιο ή συνταξιούχο, 
κατά περίπτωση. 

2. Κατά τη σύνταξη της οριστικής αυτής δήλωσης φόρου μισθωτών υπηρεσιών πρέπει να διενεργείται εκ καθάρι ση φάρου, 
σύμφωνα με τις διατάξεις της παραγράφου 1 και του πρώτου εδαφίου της παραγράφου 2 του άρθρου 9 του ν. 2238/1994, 
για το συνολικό ποσό των αμοιβών, ανεξάρτητα από τον τρόπο υπολογισμού του φόρου που παρακρατήθηκε και πρέπει 
να υπολογιστεί πάλι ο φόρος που αναλογεί στο σύνολο των αποδοχών, δηλαδή στο ποσό των μισθών, ημερομισθίων, 
πρόσθετων αμοιβών, επιδομάτων κτλ. 

Διευκρινίζεται ότι ο υπολογισμός του φόρου, που αναλογεί με βάση την κλίμακα του άρθρου 9 του ν. 2238/1994, στο 
ετήσιο εισόδημα, ενεργείται τόσο για τους μισθωτούς οι οποίοι εργάσθηκαν στον ίδιο εργοδότη ολόκληρη τη 
μισθολογική περίοδο του προηγούμενου της φορολογίας οικονομικού έτους, όσο και για εκείνους οι οποίοι εργάσθηκαν 
στον ίδιο εργοδότη κατά ένα τμήμα μόνο της ανωτέρω περιόδου, αλλά αποδεικνύεται πλήρως ότι κατά το υπόλοιπο 
τμήμα αυτής της περιόδου δεν απασχολήθηκαν σε άλλο εργοδότη (λόγω στράτευσης, θανάτου του μισθωτού) γιατί και 
στην περίπτωση αυτή οι αποδοχές που καταβλήθηκαν αποτελούν και το ετήσιο εισόδημα του μισθωτού. Για τους 
υπόλοιπους μισθωτούς που δεν εργάσθηκαν ολόκληρη τη μισθολογική περίοδο, δε θα γίνει υπολογισμός του φόρου με 
βάση την ετήσια εκκαθάριση των αποδοχών, σύμφωνα με τα παραπάνω, αλλά θα δηλωθεί και θα αποδοθεί το ποσό του 
φόρου που υπολογίσθηκε και παρακρατήθηκε από τις αποδοχές αυτές, σύμφωνα με τις διατάξεις του άρθρου 57 του ν. 
2238/1994. 

Επίσης, για τους αμειβόμενους με ημερομίσθιο (περίπτ. β'παράγρ.1 άρθρου 57) δε θα γίνει εκκαθάριση φόρου σύμφωνα 
με τα παραπάνω, αλλά θα δηλωθεί και θα αποδοθεί το ποσό του φόρου που υπολογίσθηκε και παρακρατήθηκε. 

Τέλος, δε θα γίνει εκκαθάριση φόρου, σύμφωνα με τα παραπάνω, για ποσά συντάξεων που καταβάλλονται από ταμεία 
επικουρικά, μετοχικά, αρωγής ή αλληλοβοήθειας (περίπτ, ε’ παράγρ. 1 άρθρ. 57 ν. 2238/1994) και δεν εμπίπτουν στις 
διατάξεις της περίπτωσης α'παραγρ, 1 άρθρ. 57 ν, 2238/1994. 

3. Όσοι έχουν υποχρέωση να υποβάλλουν οριστική δήλωση φόρου μισθωτών υπηρεσιών, εφόσον απασχολούν 
περισσότερους από είκοσι (20) μισθωτούς ή χορηγούν συντάξεις, μερίσματα, βοηθήματα ή άλλες παροχές σε 
περισσότερους από είκοσι (20) συνταξιούχους, και χρησιμοποιούν μηχανογραφικά μέσα για την μισθοδοσία όσων 
εργάζονται σε αυτούς ή τη χορήγηση των προηγούμενων παροχών στους συνταξιούχους υποχρεούνται να υποβάλλουν 
σε μαγνητικά μέσα το σύνολο των στοιχείων που προβλέπεται να περιλαμβάνονται στις εκδιδόμενες βεβαιώσεις 
αποδοχών ή συντάξεων, καθώς καιτοφόροπου παρακράτησαν από αυτούς. 

Όσοι έχουν υποχρέωση να υποβάλλουν οριστική δήλωση φόρου μισθωτών υπηρεσιών και απασχολούν ολιγΰτερους από 
είκοσι (20) μισθωτούς ή χορηγούν συντάξεις, μερίσματα, βοηθήματα ή άλλες παροχές σε ολιγότερους από είκοσι (20) 
συνταξιούχους, μπορούν εάν το επιθυμούν να υποβάλλουν σε μαγνητικά μεσάτο σύνολο των στοιχείων που προβλέπεται 
να περιλαμβάνονται στις εκδιδόμενες βεβαιώσεις για τις αποδοχές των μιοθωτών ή τις συντάξεις καιλοιπές παροχές που 
κατέβαλαν στους συνταξιούχους, καθώς και το φόρο που παρακράτησαν από αυτούς, ανεξάρτητα αν χρησιμοποιούν 
μηχανογ ραφικά μέσα για τη μισθοδοσία όσων εργάζονται σε αυτούς ή τη χορήγηση των προηγούμενων παροχών στους 
συνταξιούχους. 

Στην περίπτωση αυτή δεν υποβάλλεται το δεύτερο αντίτυπο της οικείας βεβαίωσης (1106013/2016/Α0012/Γ10Λ. 1272/ 
21-11 -2000 απόφαοη Υπ. Οικονομικών). 

4. Η υποβολή οριστικής δήλωσης φόρου μισθωτών υπηρεσιών με διαφορετικό τρόπο από ότι ορίζεται στη 1106013/ 
2016/ΑΟΟ 12/ΠΟΛ. 1272/21-11-2000 απόφαση Υπ. Οικοδομικών, δεν παράγει έννομα αποτελέσματα. Σημειώνεται, ότι η 
οριστική δήλωση που στέλνεται με το ταχυδρομείο δεν ι ,υράγει, επίσης, έννομα αποτελέσματα. 

Αν τυχόν, έχουν καταβληθεί αναδρομικά ποσά αποδοχών ή συντάξεων, με βάση νόμο, δικαστική απόφαση ή συλλογική 

5. σύμβαση, τότε θα αναγραφούν σε ξεχωριστή σειρά της οριστικής δήλωσης, κάτω από τις τακτικές αποδοχές, συνολικά 
ανεξάρτητα απότο χρόνο καταβολής, χωρίς να διενεργείται για τα αναδρομικά αυτά, εκκαθάριση του φόρου με βάση την 
κλίμακα του άρθρου 9 του ν. 2238/1994, αλλά θα αναγραφεί το ποσό του φόρου που παρακρατήθηκε. 

Ο φόρος εισοδήματος που αναλογεί μειώνεται κατά ποσοστό 2,5%. 

6. Διευκρινίζεται ότι στον πίνακα "ΑΝΑΛΥΣΗ ΤΩΝ ΠΟΣΩΝ ΦΟΡΟΥ, ΤΕΛΩΝ ΧΑΡΤ. ΚΑΙ ΕΙΣΦΟΡΑΣ ΟΓΑ ΠΟΥ ΑΠΟΔΟΘΗΚΑΝ 

7. ΚΑΤΑΔΙΜΗΝΟ Ή ΜΗΝΑ" στη στήλη με ένδειξη "Άθροισμα” θα εμφανιστούν τα προς απόδοση ποσά φόρου μετά από την 
αφαίρεση ποσών που τυχόν συμψηφίστηκαν με βάση τη 1103133/1572/Α0012/ΠΟΛ. 1203/4-11-1ΘΘ9 δ/γή Υπ. 
Οικονομικών. 

Επίσης, στον πίνακα “ΑΝΑΚΕΦΑΛΑΙΩΣΗ ΑΠΟΔΟΧΩΝ ΚΑΙ ΛΟΙΠΩΝ ΣΤΟΙΧΕΙΩΝ” στη στήλη “6” απέναντι από την ένδειξη 

8. “Αφαιρούνται τα ποσά που αποδόθηκαν με προσωρινές δηλώσεις" (πριν το συμψηφισμό) (κωδ. 5} θα εμφανιστεί το 
άθροισμα των προς απόδοση ποσών φόρου ανά δίμηνο ή μήνα πριν την αφαίρεση ποσών που τυχόν συμψηφίστηκαν με 
βάση τη 1103133/1572/Α0012/ΠΟΛ. 1203/4-11-1999 δ/γήΥπ. Οικονομικών. 


Υ ΕΕ Α.Δ ΥΠΟΥΡΓΕΙΟΥ ΟΙΚΟΝΟΜΙΚΩΝ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




